LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. BALANDŽIO 6 D. ĮSAKYMO NR. 3D-153 „DĖL LIETUVOS KAIMO PLĖTROS 2007–2013 METŲ PROGRAMOS ADMINISTRAVIMO TAISYKLIŲ PATVIRTINIMO“ PAKEITIMO

2015 m. d. Nr. 3D-

Vilnius P a k e i č i u Lietuvos kaimo plėtros 2007–2013 metų programos administravimo taisykles, patvirtintas Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“:

1.	Pripažįstu 40 punktą netekusiu galios.

2.	Papildau 52.5 papunkčiu:

„52.5. ar pareiškėjas nesukūrė dirbtinų sąlygų paramai gauti, jei Programos priemonių įgyvendinimo taisyklėse nenumatyta kitaip.“

3.	Papildau 183.4 papunkčiu:

„183.4. vertinama, ar projektų įgyvendinimo ir (arba) kontrolės laikotarpiu nebuvo dirbtinai sukurtos sąlygos paramai gauti, jei Programos priemonių įgyvendinimo taisyklėse nenumatyta kitaip.“

4. Pakeičiu 197 punkto pirmąją pastraipą ir ją išdėstau taip:

„197. Pareiškėjui ir (arba) paramos gavėjui nesilaikant paramos suteikimo reikalavimų ir (arba) pažeidžiant paramos gavimo ir naudojimo sąlygas ir (arba) nesilaikant paramos paraiškoje numatytų reikalavimų ir (arba) prisiimtų įsipareigojimų, numatomos trys sankcijų rūšys: paramos sumažinimas, paramos neskyrimas ir paramos ar jos dalies susigrąžinimas:“.

5.	Pakeičiu 197.1.2 papunktį ir jį išdėstau taip:

„197.1.2. pavėluotai pateikus mokėjimo prašymą, paramos suma mažinama 0,5 proc. už kiekvieną pavėluotą darbo dieną. Pavėluotai teikiami mokėjimo prašymai priimami 20 darbo dienų nuo paramos sutartyje nustatytos datos. Vėliau pateikti mokėjimo prašymai nepriimami. Kai Programos priemonės įgyvendinimo taisyklėse galutinio mokėjimo prašymo pateikimo terminas nustatytas 2015 m. rugsėjo 30 d., pavėluotai pateikti mokėjimo prašymai nepriimami;“.

6. Pakeičiu 197.2 papunkčio pirmąją pastraipą ir ją išdėstau taip:

„197.2. paramos neskyrimas taikomas, kai pareiškėjas ir (arba) paramos gavėjas:“.

7. Papildau 197.2.13 papunkčiu:

„197.2.13. dirbtinai sukūrė sąlygas paramai gauti (nustatoma remiantis Lietuvos Respublikos žemės ūkio ministro patvirtinta Dirbtinai sukurtų sąlygų gauti paramą 2007–2013 metų programiniu laikotarpiu nustatymo metodika, jei taikoma).“

8. Papildau 197.3.16 papunkčiu:

„197.3.16. dirbtinai sukūrė sąlygas paramai gauti (nustatoma remiantis Lietuvos Respublikos žemės ūkio ministro patvirtinta Dirbtinai sukurtų sąlygų gauti paramą 2007–2013 metų programiniu laikotarpiu nustatymo metodika, jei taikoma).“

Žemės ūkio ministrė	Virginija Baltraitienė

Įsakymą parengė Kaimo plėtros departamento (direktorė Vilma Daugalienė, tel. 239 1020) Tautinio paveldo ir mokymo skyriaus (vedėja Regina Voverytė-Šimkienė, tel. 239 8468) vyriausioji specialistė Eglė Neniškienė, tel. 239 8479.

Įsakymą skelbti Teisės aktų registre ir ministerijos interneto svetainėje